Vyf gevonnis wat vrou aan die brand steekArgieffoto (Foto: Alexas_Fotos, Pixabay) Kol. Ronel Otto, woordvoerder van die polisie, het gesê die vyf beskuldigdes is almal familie van mekaar en is in die hooggeregshof in Thohoyandou gevonnis. Madala Nkuna (39) en Vonani Nkuna (24) is albei lewenslange tronkstraf opgelê, terwyl Christopher Nkuna (32) tot 20 jaar tronkstraf gevonnis is en Ntokoza Nkuna (39) en Ernest Nkuna (27) tot 16 jaar tronkstraf elk. “In April 2014 het die inwoners van die Thomo-nedersetting vir Catherine Nkovani (52) van heksery beskuldig nadat ŉ jonger lid van haar familie aan natuurlike oorsake dood is. Hulle het Nkovani erg aangerand en met klippe bestook, voordat hulle petrol oor haar uitgegooi en aan die brand gesteek het. Sy is later in die hospitaal dood,” het Otto gesê. Lt.genl. Nneke Ledwaba, die provinsiale polisiekommissaris, het die vonnis verwelkom en gesê hy hoop dit stuur ŉ sterk boodskap na ander lede van die publiek om nie reg in eie hande te neem wanneer hulle iemand van ŉ oortreding beskuldig nie.